als_Latn dik_Latn sag_Latn
“Këta njerëz edhe kur janë futur në bisedime e kanë ditur se po e dëmtojnë Kosovën, por si politikanë të shantazhuar kanë menduar se nuk do të kuptohet tradhtia e tyre që po i bëjnë vendit. Hashim Thaci herdokurdo duhet të përgjigjet para drejtësisë për shkeljen e kushtetutës së vendit në favor të Serbisë. Dhe për këtë po besoj, se nuk do të shkoj gjatë, zgjidhja është që populli si gjyqi me adekuat në zgjedhje ti qoj në opozitë, e ti hapet rrugë dërgimit të tyre para gjyqit për tradhti ndaj popullit” ka thënë deputeti Zafir Berisha.
Zyrtarët e Qeverisë së Kosovës po përpiqen që ta rikthejnë mbrapa procesin e bisedimeve të dëmshme politike më Serbinë, duke vënë kështu kushtëzime për zbatimin e marrëveshjeve, të cilat janë të dëmshme për shtetin e Kosovës. Me shumë vonesë zyrtarët e Qeverisë së Kosovës, të cilët në dy mandatet e kaluara, dhe në vazhdim të këtij mandati të deritanishëm, e futën vendin në rrugë pa krye në një dialog jo profesional, pa strategji konkrete dhe krejtësisht të pa përgatitur me Serbinë armike, me marrëveshjet që pala serbe nuk i zbatoi asnjëherë.
Deputetët e partive të ndryshme, vlerësojnë se zyrtarët e Qeverisë së Kosovës po përpiqen që ta rikthejnë mbrapa procesin e bisedimeve të dëmshme politike më Serbinë, duke vënë kështu kushtëzime për zbatimin e marrëveshjeve, të cilat janë të dëmshme për shtetin e Kosovës. Sipas tyre, deklarimet e zyrtarëve qeveritarë për disa kushtëzime përballë Serbisë, se nëse nuk zbatohen marrëveshjet e arritura deri tani, nuk do të ketë marrëveshje të reja, janë folklorizëm i rrejshëm politik i kësaj qeverie.
Time Kadrijaj deputete nga AAK -ja, ka thënë se pala e shtetit të Kosovës, fare nuk ka qenë e përgatitur për procesin e bisedimeve me Serbinë. “ Siç është e ditur fillimisht është thënë, se do të ketë veç bisedime teknike për çështje të caktuara me qëllim normalizimin e raporteve fqinjësore me një vend që ka vrarë e shkatërruar çdo gjë në këtë vend. Bile ky shtet asnjëherë nuk e ka marrë mundin të kërkoj falje për krimet dhe gjenocidin që ka shkaktuar në Kosovë. Mirëpo gjatë rrugës procesi i bisedimeve ka degraduar dhe prej bisedimeve teknike kalojnë në bisedime politike, dhe asnjë marrëveshje që është arritur nuk është zbatuar nga pala serbe”, ka thënë Kadrijaj.
(Tekstin e plotë mund ta lexoni të Martën në publikimin e shtypur të gazetës kombëtare “Bota sot” në Kosovë dhe diasporë)
als_Latn als_Latn als_Latn als_Latn als_Latn